**Սան-Ֆրանսիսկո-դե-Մակորիս** (իսպ. *San Francisco de Macorís*), Դոմինիկյան հանրապետությանմեծությամբ երրորդ քաղաքը։ Գտնվում է Դուարտե նահանգի Էլ Կիբաո հովտում, կղզու հյուսիսարևելյան մասում։

Քաղաքի բնակչությունը կազմում է մոտավորապես 175,5 հազ. մարդ (2009 թվականի հուլիս)։

Հայտնի է զբոսաշրջության, արտադրության և մշակութային վայրերի շնորհիվ, և հատկապես լավ արձակուրդ և հանգիստ կազմակերպելու համար։ Քաղաքի բնակիչները նաև զգալի դեր ունեցան Դոմինկյան հանրապետության պատմության ձևավորման գործում։

Պատմություն
-----------

1778 թվականի սեպտեմբերի 20-ին Իսպանական արքա Կարլ III-ը ստորագրեց փաստաթղթեր, որտեղ թույլատրեց Սան-Ֆրանցիսկո-դե-Մակորիսի պաշտոնական ճանաչումը։

#### Ծագումնաբանություն

Սան-Ֆրանսիսկո-դե-Մակորիս անվանումը առաջացել է Սուրբ Ֆրանցիսկոսի և Ֆրանցիսկյան միաբանության շքանշանի հովանավորի անվանումներից(Իտալիայի կրոնական կազմակերպություն, որն այս տարածք եկել է գաղութացման ժամանակ) և Մակորիսի տարածքի հնագույն անվանումից (իտալ. Macorix)

Աշխարհագրություն
----------------

Սան-Ֆրանսիսկո-դե-Մակորիսը տեղակայված է հյուսիսային լեռնաշղթայի և Սիբաոյի հարավի միջև։ Ջերմաստիճանը տարվա ընթացքում 16°-ից հասնում է 32° աստիճան ցելսիուսի։ Այս տարածքում հազվադեպ տեղի են ունենում փոթորիկներ և շոգ եղանակներ։ Ճիշտ է, սեզոնային անձրևների ժամանակ տեղի են ունենում ջրհեղեղներ, որոնք հիմնականում տեղի են ունենում մայիս ամսին։ Հյուսիսում կան նաև բլուրներ, որոնք քաղաքին տալիս են հրաշալի տեսարան։

Բնակչություն
------------

Մարդահամարի ազգային տվյալներով 2002 թվականին Սան-Ֆրանսիսկո-դե-Մակորիսում բնակչության թվի 69%-ը մտնում է միջին խավի մեջ, 21%-ը մտնում է աղքատ խավի մեջ, 2%-ը մուրացկաններ են, ինչպես նաև հարուստ մարդկանց շերտը կազմում է 8%։

### Կրոն

Քաղաքն ունի Կաթոլիկ եկեղեցի։ Այլ հավատքի եկեղեցի գտնել կարելի է, սակայն խնդիր է առաջանում, քանի որ բնակչության 95%-ը կաթոլիկ են։

Տնտեսություն
------------

### Գյուղատնտեսություն

Քաղաքային շրջաններում աճեցվում է կակաո, սուրճ, մրգեր, բրինձ, շաքարեղեգ, ինչպես նաև ստանում են մեղր։ Զբաղվում են նաև անասնապահությամբ։

### Տրանսպորտ և կապ

Քաղաքում, ինչպես նաև ամբողջ երկրում լավ զարգացած է ավտոբուսների և երթուղային տրանսպորտային ցանցը։ Կան նաև տաքսիների, միկրոավտոբուսների, ինչպես նաև տաքսի-մոտոցիկլների և հանրային տրանսպորտի տեղափոխումներ։

Սպորտ
-----

Սան-Ֆրանսիսկոյում ստեղծված է Gigantes del Cibao (անգլ.) բեյսբոլի թիմ, որի մեջ խաղում են Ալբերտ Պույոլը և Ժոզե Ռեյեսը (անգլ.): Թիմը խաղում է բեյսբոլի գլխավոր լիգայում, ինչպես նաև հանդես է գալիս միջազգային ասպարեզներում։

Տեսարժան վայրեր
---------------

Սուրբ Աննայի տաճարի (Santa Ana Cathedral) ճարտարապետության մեջ օգտագործվել է Գոթական և Ժամանակակից ճարտարապետության համադրություն։

Մոնտեսիտո դե Օրասիոն, համարվում է հոգևոր վայր, որտեղ սիրում են հաճախել ինչպես տեղացի բնակիչները, այնպես էլ զբոսաշրջիկները։ Գտնվում 1-½կմ Սան-Ֆրանսիսկո Վիլլա Տապիա մայրուղու վրա։

### Զբոսայգիներ

Դուարտե զբոսայգին, գտնվում է քաղաքի կենտրոնում։ Համարվում է քաղաքի ամենահաճախ այցելվող վայր։ Հայտնի է նրանով, որ պուրակում անցկացվում են քաղաքին վերաբերվող միջոցառումներ։ Իրիկունները կազմակրեպվում են ժամանցային ներկայացումներ։

Լոս Մարտիրեսի զբոսայգին գտնվում է Անտոնիո Գուզման Ֆրեմանդեզ պողոտայում Բուրգեր Քինգի և կինոթատրոնի դիմաց։ Այս զբոսայգում կարելի է տեսնել քաղաքի գիշերային կյանքը։

### Ժամանց

Քաղաքում տեղակայված են տասնյակ ռեստորաններ, խորտկարաններ, ակումբներ, հանգստի և ժամանցի անցկացման համար։

Օրինակ. քաղաքի հայտնի ակումբներից է Սան Դիեգո Կամպո ակումբը (4 աստղանի), գտնվում է Լաս Կեոբաս հյուրանոցի մոտակայքում։ Ակումբում այցլեություններն առավել ակտիվ են ամռանը։ Ակումբի հաճախորդները հիմնականում համարվում են Սան-Ֆրանսիսկոյի բնակիչները, ինչպես նաև այստեղ հանգստանալու եկած զբոսաշրջիկները։ Ակումբ մտնելու համար պետք է անդամագրված լինել ակումբի գրանցամատյանում։

Արտաքին հղումներ
----------------

* **Սան-Ֆրանցիսկո-դե-Մակորիսի քաղաքային խորհրդի պաշտոնական կայք**(իսպ.)
* «Սան-Ֆրանսիսկո դե Մակորիս». Արխիվացված օրիգինալից 2012 թ․ մայիսի 1-ին. Վերցված է 2010 թ․ հուլիսի 21-ին.

Ծանոթագրություններ
------------------

1. ↑  «Expansión Urbana de las ciudades capitales de RD: 1988-2010» (իսպաներեն). Santo Domingo: Oficina Nacional de Estadística. 2015 թ․ մայիսի 1. ISBN 978-9945-8984-3-9. Արխիվացված է օրիգինալից 2016 թ․ հուլիսի 14-ին. Վերցված է 2016 թ․ հունվարի 25-ին.
2. ↑  «La Historia de la Parroquia Santa Ana (2da Parte)». *ElJaya*. Արխիվացված է օրիգինալից 2018 թ․ հունիսի 30-ին. Վերցված է 2021 թ․ սեպտեմբերի 25-ին.
3. ↑  Hernandez Gonzalez, Manuel Vicente. «Expansion fundacional y desarrollo en el norte dominicano (1680-1795) (p.154)».